Nafarroako Parlamentuko Mahaiak, 2019ko irailaren 9an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Adolfo Araiz Flamarique jaunak aurkeztutako galdera, Nafarroako Gobernuaren txofer-zerbitzuari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Nafarroako Gobernuari igortzea, Legebiltzarreko Erregelamenduko 194. artikuluak agindutakoari jarraikiz, idatzizko erantzuna bidal dezan.

Iruñean, 2019ko irailaren 9an

Lehendakaria: Unai Hualde Iglesias

GALDERAREN TESTUA

EH Bildu Nafarroa talde parlamentarioko eledun Adolfo Araiz Flamarique jaunak honako galdera hauek aurkezten dizkio Legebiltzarreko Mahaiari, idatziz erantzun dakizkion:

2019ko urtarrilaren 1ean zenbat langile zegoen gidari-zerbitzuari atxikirik?

Gobernuko zenbat eta zer departamentuk zeuzkaten atxikirik gidariak –izenez edo modu iraunkorrean– kontseilari berriak abuztuaren 7an karguaz jabetu ziren arte?

Karguaz jabetu ostean, zenbat eta zeintzuk dira gidariak –izenez edo modu iraunkorrean– atxikirik dauzkaten departamentuak?

Aurreko legegintzaldian, Nafarroako Gobernuko gidari-zerbitzuko langileek bularreko minbiziaren aurkako diagnostikoak egiten dituen ibilgailua gidatzeko lanak egiten al zituzten lanaldi gisa?

Langile horiek orobat ematen al zuten zerbitzua Nafarroako Odol Bankuarentzako materiala garraiatzen zuten ibilgailuetan?

Gobernu berria eratzean zerbitzu horiek emateari utzi al diote?

Zerbitzu horiek kanpoan kontratatzen al dira orain? Hala baldin bada, nork ematen ditu gaur egun zerbitzu horiek eta zein da kostua?

Iruñean, 2019ko abuztuaren 30ean

Foru parlamentaria: Adolfo Araiz Flamarique